paragraph_text: Nogometna sekcija HAŠK-a nastupila je u prvenstvenim natjecanjima od 1912. godine kada je održano prvo Prvenstvo Hrvatske i Slavonije. Nakon Prvog svjetskog rata i uspostave nove države, Kraljevine SHS, natjecali su se u prvenstvima Zagrebačkog nogometnog podsaveza i prvenstvima Jugoslavenskog nogometnog saveza. Od 1940. do 1945. nastupili su u prvenstvima Hrvatskog nogometnog saveza.